**D I S P O Z I Ţ I E**

**privind constituirea comisiei de disciplină având ca obiect cercetarea prealabilă a sesizării formulate în legătură cu anumite fapte săvârșite de domnul Biro Erno**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 40943/07.10.2024, elaborat de către Direcţia Generală Buget-Finanţe, Resurse Umane - Serviciul Resurse Umane prin care se motivează și fundamentează emiterea actului administrativ;

Având în vedere:

* Adresa Sindicatului ”AD-PAT” nr. 4/07.10.2024, privind numirea domnului Cîmpean Daniel ca observator fără drept de vot în cadrul comisiei de disciplină.

În conformitate cu prevederile:

* art. 191 alin. (1) lit. a) și alin. (2) lit. b), art. 559 și art. 568-571 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 247 – 252 din Legea nr. 53/2003 – Codul muncii, republicată, cu modificările şi completările ulterioare;
* art. 62 alin. (2) din Regulamentul intern aprobat prin Dispoziția Președintelui nr. 414/2014 privind aprobarea Regulamentului intern al aparatului de specialitate al Consiliului Județean Cluj, cu modificările și completările ulterioare;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e:**

**Art. 1. (1)** Se constituie comisia de disciplină din cadrul aparatului de specialitate al Consiliului Judetean Cluj având ca obiect sesizarea formulată de către directorul Direcției de Administrare Drumuri Județene în legătură cu anumite fapte săvârșite de domnul Biro Erno, muncitor calificat în cadrul Serviciului Tehnic, Situații de Urgență, și cercetarea din punct de vedere a încălcării regulilor de disciplină a muncii, sau a regulilor stabilite prin contractul individual de muncă sau regulamentul intern, cu următoarea componență:

Președinte: Iliescu Ștefan-Eduard, director executiv, Direcția Juridică;

Membru: Coman Diana, șef serviciu, Serviciul Managementul Proiectelor;

Membru: Mărțiș Gabriela, șef serviciu, Serviciul Urmărire, Decontare Lucrări și Exploatare Drumuri Județene;

Secretar: Oltean Cristina, consilier juridic, Serviciul Juridic, Contencios- Administrativ, Arhivă.

**(2)** Din comisie va face parte, fără drept de vot, domnul Cîmpean Daniel, în calitate de observator din partea organizației sindicale al cărui membru domnul Biro Erno.

**Art. 2.** Membrii comisiei de disciplină sunt numiţi pe perioada cercetării disciplinare prealabile a faptelor săvârșite de către persoana de la art.1 alin. (1), din punct de vedere a încălcării regulilor de disciplină a muncii sau a regulilor stabilite prin contractual individual de muncă, contractul colectiv de muncă aplicabil sau regulamentul intern.

**Art. 3.** După încheierea cercetării, Comisia de disciplină înaintează raportul de propunere a sancţiunii disciplinare aplicabile sau, după caz, raportul de clasare a sesizării, președintelui Consiliului Județean Cluj, care are competenţa legală de aplicare a sancţiunii disciplinare.

**Art. 4.** Cu ducerea la îndeplinire şi punerea în aplicare a prevederilor prezentei dispoziții se încredințează membrii comisiei.

**Art. 5.** Prezenta dispoziţie se comunică prin poșta electronică, membrilor comisiei de disciplină, Direcţiei Generale Buget-Finanţe, Resurse Umane, precum şi Prefectului Judeţului Cluj.

**PREȘEDINTE CONTRASEMNEAZĂ :**

**Alin Tișe SECRETAR GENERAL AL JUDEŢULUI**

**Simona Gaci**

**Nr. 456 din 8 octombrie 2024**